Projekte saab esitada Põhja-Pärnumaa Noorsootöökeskusele kuni **15. september kell 23.59ni** iseteeninduskeskkonnas [SPOKU](https://pass.piksel.ee/ctrl/et/Auth/login/spoku_pparnumaa/?back_url=).

Logi sisse, vasakpoolsest menüüst-Toetuste info, seejärel Noorsootöö-Noorteprojekti taotlus

***Ajakava***

* Projekte hindab vähemalt 3liikmeline komisjon
* Otsus tehakse hiljemalt 20. septembriks 2024
* Projekt peab olema läbi viidud hiljemalt 20. oktoobriks ja aruanne esitatud 25. oktoobriks.

***Milleks võib toetust taotleda?***

* Noortele suunatud ürituse, kontserdi, töötoa, infopäeva või muu ettevõtmise korraldamiseks.
* Toetust võib taotleda vahendite soetamiseks, mis jäävad edaspidi üldkasutatavaks või on vajalikud tulevikus korraldavate ürituste läbiviimiseks. Soetatud vahendid jäävad pärast projekti lõppu piirkonna noortekeskuse, kooli, rahvamaja või raamatukogu kasutusse. Vahendite osakaal võib olla kuni 50% kogu projekti eelarvest.

***Milleks toetust ei eraldata?***

* Klassiekskursioonide ja klassiõhtute korraldamine
* Regulaarne huviringide tegevus

***Hindamiskriteeriumid***

Projektiideid hindab hindamiskomisjon vastavate hindamiskriteeriumite alusel:   
  1) projekti eesmärk ja sisu (kuni 50 punkti);  
  2) projekti eelarve ning info kaasrahastajate kohta (kuni 30 punkti);  
  3) eeldatav osalejate arv ja sihtgrupi kirjeldus (kuni 10 punkti);  
  4) teavitusplaan (kuni 10 punkti).

* Projektide hindamise tulemusena moodustub pingerida, mis on aluseks toetuse määramise otsuse tegemiseks. Komisjonil on õigus vähendada taotletud toetuse summat kooskõlastades seda taotlejaga.
* Kui lävendi ületanud projektide kogusumma ületab eelarvelised vahendid, siis on rahastamise aluseks hindamistulemuste pingerida.
* Eelarveliste vahendite puudumisel projekte ei toetata.
* Kui lävendi ületanud projekte on taotlusvoorus vähem kui eelarvelisi vahendeid, siis on õigus avada täiendav taotlusvoor.
* Projektide hindamistulemused protokollitakse
* **Toetus kantakse arve alusel teenuse osutaja ja/või kauba tarnija arvelduskontole**.

***Aruandlus***

* Aruanne esitatakse hiljemalt 25. oktoobriks
* Aruanne koosneb projekti kokkuvõttest jutustavas vormis (mida õpiti?) koos piltidega, mis on avalikustatud valla kodulehel.